केराकत रेलवे स्टेशन

केराकत रेलवे स्टेशन एक पैसेन्जर रेलवे स्टेशन है जो जौनपुर जंक्शन से २८ किमी की दूरी पर है। यह रेलवे स्टेशन केराकत तथा पास-पड़ोस के सभी गॉवो को उच्चतर रेलवे परिवहन देता है। ब्रिटिश शासन काल मे इसका नाम किराकत हुआ करता था।

स्टेशन विवरण
केराकत स्टेशन औडिंहार-केराकत-जौनपुर रेलमार्ग  पर पडने वाला प्रमुख स्टेशन है। यह स्टेशन केराकत मुख्यालय से०.७ किमी उत्तर दिशा मे है। यह रेलवे स्टेशन पुर्वोत्तर रेलवे के वाराणसी मण्डल के अन्तर्गत आता है।जब औडिहार-केराकत-जौनपुर रेल लाइन मीटर गेज थी तब यह इस मार्ग का प्रमुख स्टेशन हुआ करता था। इस स्टेशन पर रेलवे कर्मचारियो की भरमार तथा यहॉ पर मालगोदाम भी था। वर्तमान मे यह स्टेशन काफी सुन्दर बन गया है। यह विधानसभा,ब्लॉक,कोतवाली तथा तहसील स्तर का रेलवे स्टेशन है।इस स्टेशन पर दो प्लेटफॉर्म है

इतिहास 
यह रेलवे स्टेशन अंग्रेजी शासन काल २१ मार्च १९०४ को बना जब औडिंहार-केराकत-जौनपुर रेल लाइन बनी। पहले ये बंगाल एण्ड नार्थ वेस्टर्न रेलवे के आधिन था। वर्तमान मे यह पूर्वोत्तर रेलवे (गोरखपुर) के अन्तर्गत है। यह लाइन मीटर गेज से ब्राडगेज मे २०१०-२०११ मे तब्दील हुई। भाप इन्जन(Steam Engine) से जब रेलगाडी चलती थी तब इस रेलवे स्टेशन पर रेलगाड़ी के लिए पानी भरा जाता था।  आज भी  केराकत रेलवे स्टेशन के पूर्वी छोर पर पम्प हाउस जीर्ण-शीर्ण अवस्था मे विद्यमान है।

सेवाएँ
इस स्टेशन पर फिलहाल ३ जोडी पैसेन्जर ट्रेन है व एक एक्सप्रेस ट्रेन का ठहराव है।
जिनमे ट्रेन का नाम निम्न है-
(१) बरौनी-गोंदिया एक्सप्रेस (केराकत होकर, जौनपुर, वाराणसी)
(२) औडिहार-जौनपुर पैसेन्जर (केराकत होकर)
(३) जौनपुर-औडिहार पैसेन्जर (केराकत होकर)
(४) गाजीपुर सिटी-वाराणसी (केराकत होकर, जौनपुर)

सन्दर्भ
 https://web.archive.org/web/20180913150530/https://www.prokerala.com/travel/indian-railway/trains/from-kirakat/

बाहरी स्रोत
[https://web.archive.org/web/20160304132254/http://m.indiarailinfo.com/arrivals/kirakat-kct/8320 Kirakat at Indiarailinfo

उत्तर प्रदेश में रेलवे स्टेशन
रेलवे स्टेशन
जौनपुर